﻿ Стаўленне да вайны — характарыстыка духоўнасці грамадства | zviazda.by
Мінск 21......25
Віцебск 20......25
Гродна 16......18
Брэст 20......23
Хатняя старонка » Памяць » Стаўленне да вайны — характарыстыка духоўнасці грамадства
Стаўленне да вайны — характарыстыка духоўнасці грамадства
У Кітаі парад Перамогі пройдзе ў верасні. Да 70-годдзя атрымання перамогі над японскімі мілітарыстамі. Але не застанецца незаўважаным у кітайскім грамадстве і сёлетняе 9 Мая як дзень 70-годдзя Вялікай Перамогі савецкага народа над фашызмам.
Старшыня КНР Сі Цзіньпін прыняў запрашэнне з Расіі і возьме ўдзел у святкаваннях юбілею на Краснай плошчы ў Маскве. З пытаннем пра тое, ці ведаюць у Кітаі Вялікую Айчынную вайну, як адносяцца да памяці пра яе, наш карэспандэнт звярнуўся да розных прадстаўнікоў кітайскага грамадства. І вось што пачуў у адказ.
Гао Ман, мастак, перакладчык, у 1980-я гады — галоўны рэдактар часопіса «Мировая литература»:
— За многія папярэднія дзесяцігоддзі я не аднойчы бываў у гарадах Расіі і Беларусі. І ўсюды адчуваў сляды барацьбы савецкага народа з фашызмам. Трагічнае, драматычнае дыханне Вялікай Айчыннай — у тых творах, якія я перакладаў. І Святлану Алексіевіч я адкрыў як пісьменніцу праз яе кнігу пра вайну. Хаця потым пераклаў на кітайскую мову іншы яе твор. Прыемна, што ў Беларусі створана такога маштабу проза пра Вялікую Айчынную. Васіль Быкаў, Іван Шамякін, Алесь Адамовіч — вось імёны, дзякуючы якім пра яе не забудуцца не толькі беларусы.
Чжао Хуэйжун, загадчыца аддзела Інстытута Расіі, Усходняй Еўропы і Цэнтральнай Азіі Кітайскай Акадэміі грамадскіх навук, прафесар:
— Другая сусветная вайна перавярнула свядомасць людзей, наклала свой адбітак на падзеі наступных цяпер ужо сямі дзесяцігоддзяў. Вядома ж, у Кітаі ведаюць пра ролю Савецкага Саюза ў гэтай вайне. Мы разумеем, што зроблена вашымі народамі для знішчэння фашызму. І стараемся гэтыя веды, гэтую памяць перадаваць моладзі. Займаючыся пытаннямі міжнароднага партнёрства, я пільна ўглядаюся ў Беларусь сённяшнюю. І ведаю, як палітыка Прэзідэнта Беларусі грунтоўна базіруецца на высокамаральных каштоўнасцях гістарычнага міралюбства. Жыць у міры і згодзе народам розных краін — вось галоўны антываенны ўрок, які засвоены вашым і нашым грамадствам.
Лю Мяо, выкладчык 2-га Пекінскага дзяржаўнага ўніверсітэта замежных моў, кіраўнік Цэнтра па вывучэнні Беларусі:
— Гісторыя Вялікай Айчыннай вайны — адна з найважнейшых тэм, праз якія мы раскрываем студэнтам вобраз Беларусі. Пакуты, боль, перанесеныя вашым народам, і праяўленыя пры гэтым мужнасць, гераізм — высокі прыклад для ўсяго свету. І для дружалюбнага да Беларусі кітайскага народа — перш за ўсё. Мы ўсведамляем маштабы трагедыі, драмы даўніх дзесяцігоддзяў. Працуючы са студэнтамі, я часта ў расповедах пра Беларусь звяртаюся да кнігі пра спаленыя беларускія паселішчы «Я з вогненнай вёскі», якая выдадзена і ў перакладзе на кітайскую мову. Думаю, што нашы выдаўцы яшчэ не раз прапануюць гэтае горкае, з дзіўнай сілы нянавісцю апавяданне кітайскім чытачам. Такое не забываецца. Кітайцы таксама не могуць пра такое забыцца!..
Кірыл ЛАДУЦЬКА,
г. Пекін, Кітай.
Танкіст нумар адзін
Дзве вайны аднаго разведчыка
Урокі гісторыі для пакалення «ВКонтакте»
Там, дзе спынілі «тайфун»
Дачакацца з вайны
741 прагляд
19:14 «Беларусьфільм» плануе рэалізаваць 17 праектаў і выйсці на новыя кінарынкі
19:09 Тэртэль прызначаны ўпаўнаважаным прадстаўніком кіраўніка дзяржавы ў Віцебскай вобласці
18:31 Магілёўцам прапаноўваць вывучыцца на кіроўцаў тралейбусаў з гарантыяй працаўладкавання
12630 Разам за Беларусь!
3119 Аўдыяпраект «Звязды» «Ад першай асобы»
2022 Краіна для жыцця. Краіна для нашых дзяцей
1144 Беларусь для людзей. Я зраблю!
859 «Гаварыць праўду. Цаніць людзей. Змяняць уладу»
817 Галасаванне на выбарах Прэзідэнта Беларусі
793 Эволюция власти
712 Рэжысёрка Улада Сянькова: Беларускае кіно можа лёгка ўвайсці ў моду
688 Мастак Сяргей Бандарэнка больш за пяць гадоў будуе на прысядзiбным участку дакладную копiю Крэўскага замка
649 Дзяўчына выступае ў аматарскай хакейнай лiзе супраць мужчын i адкрывае свае асаблiвыя трэнажорныя залы
«Светлыя знакі»: погляд з Кітая
Прэзідэнт Сербіі прыняў беларускую дэлегацыю на чале з Ліліяй Ананіч
Адбылася прэзентацыя кнігі «Беларусы пра Сербію і Югаславію»